Det er Brønderslev Kommune som har anmeldt sagen til politiet. Efter pigen nu har fortalt hvad hun har været udsat for. - Det er i noget samtaleterapi med en psykolog, at pigen nu er begyndt at tale. Det er på den baggrund, at vi har taget kontakt til politiet, siger kommunaldirektøren i Brønderslev, Søren Steensen, til TV2/NORD. Til forskel fra den meget omtalte Serritslev-sag, så mener man i Brønderslev Kommune i den her sag at have været tidligt ud. Og reageret hurtigt, da man fik oplysninger om at pigen ikke trivedes i hjemmet. - I modsætning til Serritslev-sagen har vi den her gang været udfarende, og fået pigen anbragt udenfor hjemmet, og fået hende i et terapiforløb, siger Søren Steensen. Det grove misbrug af pigen, skete altså angiveligt da hun ikke var ældre end syv og et halvt år gammel. - Det er altid skrækkeligt, når sådan noget her sker. Det måtte jo heller ikke ske i hverken Tønder- eller Esbjerg-sagen, siger kommunaldirektøren.

Opsummering:
Det grove seksuelle misbrug af den kun 10-årige pige ligger mere to og et halvt år tilbage. Pigen blev anbragt først på en institution og senere i familiepleje af Brønderslev Kommune. Hun blev fjernet fra sin familie, fordi hun mistrivedes.